Alf Frydenberg

Alf Birger Frydenberg (født 1896 i Furnes, død 14. mai 1989) var en norsk embetsmann.

Frydenberg tok juridisk embetseksamen i 1921 og var fra samme år sekretær i Sosialdepartementet, hvor han senere avanserte til byråsjef. I 1939 ble han ekspedisjonssjef i Forsyningsdepartementet og i 1940 i Sosialdepartementet. I 1947 ble han fylkesmann i Vest-Agder. Fra 1954 til 1966 var han fylkesmann i Hedmark.

Frydenberg var medlem av den målpolitiske foreningen Østlandsk reisning. Han var en tid formann og redaktør for foreningens tidsskrift Østaglett.

Kilder
 Aschehoug konversasjonsleksikon, bind 7. Oslo, 1956
 Ernst Håkon Jahr: Østlandsmåla fram! Ei bok om rørsla Østlandsk reisning. Tromsø: Universitetsforlaget, 1978

Kategori:Fylkesmenn i Vest-Agder
Kategori:Fylkesmenn i Hedmark
Kategori:Personer fra Ringsaker kommune